– segir Guðrún Baldvinsdóttir verkefnastjóri hjá Borgarbókasafni – Fullt af krökkum notfærðu sér aðstöðuna í OKinu á opnunardaginn . Um 100 ungmenni komu saman í Gerðubergi þegar OKið var opnað . Okið er stórt og metnaðarfullt rými sem eingöngu er ætlað fyrir ungmenni . OKið er á vegum Borgarbókasafnsins sem hlaut 18 milljónir króna úr Barnamenningarsjóði til verksins sem unnið er að norræni fyrirmynd . Í OKinu er rými fyrir ungmenni til að eiga samveru . Þar er hægt að sinna ýmsum áhugamálum , læra , skapa og fikta svo dæma sé getið auk þess einfaldlega að hanga . Rýmið er eingöngu ætlað ungmennum og er lokað fullorðnum og yngri börnum . Mikið stuð var þegar OKið var opnað að sögn Guðrúnar Baldvinsdóttur verkefnastjóra bókmennta . Boðið var upp á fríar pizzur og hamborgara og GDRN kom og skemmti með söng . Guðrún segir að þessi starfsemi sé einkum byggð á grunni stafrænnar skáldsögu sem heitir Norður og er komin út í íslenskri þýðingu . Sagan byggir á norrænni goðafræði og höfundar hennar eru Camilla Hübbe og Rasmus Maisler . Sagan fjallar um stúlkuna Norður og notfæra höfundarnir sér sameiginlegan menningararf Norðurlandanna . Guðrún segir að í sögunni sé tekist á við stórar spurningar og áskoranir sem blasa við ungmennum í dag , þar á meðal hlýnun af mannavöldum og áhrifin á lífríki jarðar og framtíð . Þá takist sögupersónan einnig á við sjálfa sig og og fari í gegnum þroskaferli sem sé mjög krefjandi um leið og henni er ætlað að bjarga heiminum . Í bókarkynningu sem lesa má á vef Borgarbókasafnsins segir að skáldsagan fjalli um unglingsstelpuna Norður sem elst upp í Danmörku ásamt móður sinni . Undarlegar breytingar eiga sér stað í umhverfinu og brátt er Norður lögð af stað í hættuför niður í Niflheim ásamt íkornanum Ratatoski með aðstoð örlaganornanna Urðar , Verðandi og Skuldar . Á meðan bruggar athafnamaðurinn Sigur launráð á hálendi Íslands og hyggst nýta sjaldgæfa steintegund til að komast út í geim . Á þann hátt nýtir höfundar bókarinnar norrænan menningararf til að fjalla um samskipti manns og náttúru og undir spennandi fantasíu liggja áleitnar spurningar um stöðu okkar gagnvart jörðinni . Svo er einfaldlega hægt að hanga í Okinu . Í góðum samskiptum við Fellaskóla Guðrún segir að höfundar sögunnar þau Camilla og Rasmus hafi komið hingað til lands meðan á undirbúningi að OKinu stóð . Þau hafi meðal annars farið í heimsókn í Fellaskóla en Borgarbókasafnið er í góðum samskiptum við skólann . Fengin hafi verið bekkur í Fellaskóla í heimsókn þegar verkefnið var á byrjunarstigi og þau spurð um hvað þau vildu gera . ” Við erum í samstarfi við kennara og bíðum nú spennt eftir hvort þeir muni koma með bekkina sína í heimsókn . ” Guðrún segir ástæðuna fyrir því að neðri aldursmörk hafi veri sett þau að yngri krakkar hafi tilhneigingu til þess að taka rými yfir . Guðrún segir einnig að margar bækur séu til staðar í OKinu . Engin skylda sé þó til lesturs en mörg ungmenni hafi verið að skoða þær á kynningardaginn . Guðrún segir nauðsynlegt að ef eigi að prufa nýjungar þá verði að þreifa sig áfram og finna út hvað henti . Vonast eftir að sjá sem flest ungmenni Nú er byggt á norrænni fræði og bókin er danskrar ættar . Kemur danska eitthvað inn í myndina tungumál sem að því er virðist færri og færri ungmenni tileinka sér . “ Við erum að vinna með dönskukennurum og vinnan fer mikið eftir kennurunum sjálfum . Við erum einnig í samstarfi við danska sendiráðið . Við verðum bara að sjá hvernig þetta starf þróast en fyrstu vonir lofa góðu . Þetta er líka mjög jákvætt fyrir Menningarhúsið . Hér er mikið starf á morgnanna og fyrir hádegi en dregur úr því þegar líður á daginn . Þá er tilvalið að fá ungmennin hingað til að notfæra sér þá aðstöðu sem OKið býður upp á . Ég vonast til að eiga eftir að sjá sem flest ungmenni koma hingað og notfæra sér það við höfum upp á að bjóða , ” segir Guðrún Baldvinsdóttir verkefnastjóri .